AIŠKINAMASIS RAŠTAS

Dėl Molėtų rajono savivaldybės tarybos 2017 m. vasario 23 d. sprendimo Nr. B1-36 „Dėl Molėtų rajono savivaldybės biudžetinių įstaigų vadovų darbo apmokėjimo sistemos aprašo patvirtinimo” pakeitimo

1. **Parengto tarybos sprendimo projekto tikslai ir uždaviniai**

Teikiamo sprendimo projekto tikslas sukurti pagrindą nuosekliai didinti savivaldybės biudžetinių įstaigų vadovų darbo apmokėjimą. Kultūros ministras ir savivaldybių vadovai 2018-10- 04 Memorandumu sutarė dėl bendradarbiavimo didinti savivaldybių kultūros įstaigų darbuotojų darbo apmokėjimą. Memorandumo nuostatose numatyta skirti papildomą finansavimą kultūros darbuotojų atlyginimams didinti ir siekiant ilgalaikio efekto, savivaldybių kultūros darbuotojų darbo užmokesčio didinimas turėtų būti realizuotas ne per kintamąją pareiginės algos dalį, bet per pareiginės algos pastoviosios dalies koeficientų didinimą keičiant darbo sutartis. Molėtų rajono savivaldybės biudžetinių įstaigų vadovų atlyginimai nustatomi vadovaujantis Valstybės ir savivaldybių biudžetinių įstaigų darbo apmokėjimo įstatymu ir savivaldybės biudžetinių įstaigų vadovų darbo apmokėjimo sistemos aprašu, patvirtintu Molėtų rajono savivaldybės tarybos 2017 m. vasario 23 d. sprendimu Nr. B1-36. Vadovaujantis šio aprašo norm 1 priedo normomis savivaldybės kultūros įstaigų vadovams nustatytas maksimalus koeficientas.

Parengtame sprendimo projekte siūloma pakeisti Aprašo 1 priedą „Įstaigų (ne mokyklų) vadovų pareiginės algos pastoviosios dalies koeficientai“ nustatant koeficientus ne mažesnius, negu Valstybės ir savivaldybių biudžetinių įstaigų darbo apmokėjimo įstatyme. Priėmus šį sprendimą atsiras teisinis pagrindas vykdyti Kultūros ministro ir savivaldybių vadovų 2018-10-04 Memorandumo nuostatas- visiems kultūros įstaigų vadovams padidinti 0,4 atlyginimo koeficientus.

Sprendimo projektas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

**Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą atsiras pagrindas didinti savivaldybių kultūros įstaigų vadovų darbo apmokėjimą.

Neigiamų pasekmių nenumatoma.

**4. Priemonės sprendimui įgyvendinti**. Mero potvarkiu nustatyti biudžetinių kultūros įstaigų vadovų pareiginės algos pastoviosios dalies koeficientus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Kultūros įstaigų biudžeto lėšos.

**6. Vykdytojai, įvykdymo terminai.** Iki 2019 m. kovo 1d. mero potvarkiu padidinti biudžetinių kultūros įstaigų vadovų pareiginės algos pastoviosios dalies koeficientus.

**7. Sprendimo projekto rengėjas**. Bendrojo skyriaus vedėja Irena Sabaliauskienė.